รัฐบาลไทย-ข่าวทำเนียบรัฐบาล-รมว.สุริยะ สั่งการเร่งแก้ปัญหามลพิษ PM 2.5 ขอโรงงานลดกำลังการผลิต
วันพฤหัสบดีที่ 23 มกราคม 2563
รมว.สุริยะ สั่งการเร่งแก้ปัญหามลพิษ PM 2.5 ขอโรงงานลดกําลังการผลิต
รมว.สุริยะ สั่งการเร่งแก้ปัญหามลพิษ PM 2.5 ขอโรงงานลดกําลังการผลิต ควบคุมการระบายมลพิษอากาศจากการประกอบกิจการ  พร้อมให้หน่วยงานกําหนดมาตรการและปรับปรุงกระบวนการทํางานเพื่อป้องกันปัญหาฝุ่นละออง
ควบคุมการระบายมลพิษอากาศจากการประกอบกิจการ พร้อมให้หน่วยงานกําหนดมาตรการ
และปรับปรุงกระบวนการทํางานเพื่อป้องกันปัญหาฝุ่นละออง
นางสาวสุชาดา แทนทรัพย์ โฆษกกระทรวงอุตสาหกรรม เปิดเผยว่า นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ได้สั่งการให้หน่วยงานในสังกัดกระทรวงอุตสาหกรรม เร่งหามาตรการในการควบคุม และป้องกันการเกิดปัญหาคุณภาพอากาศมีฝุ่นละอองขนาดไม่เกิน 2.5 ไมครอน (PM2.5) และให้หน่วยงานที่เกี่ยวข้องกําชับให้ผู้ประกอบกิจการอุตสาหกรรมที่อยู่ในความรับผิดชอบ กําหนดมาตรการ และปรับปรุงกระบวนการทํางานเพื่อป้องกันมิให้เกิดหรือลดปัญหาฝุ่นละออง ที่มีสาเหตุจากกระบวนการอุตสาหกรรม แลขอความร่วมมือจากผู้ประกอบการ โรงงานอุตสาหกรรมในการลดกําลังการผลิตลงด้วย โดยเบื้องต้นได้สั่งการไปยังหน่วยงานในสังกัดให้ออกมาตรการบรรเทาปัญหา
การกํากับดูแลสถานประกอบการอุตสาหกรรม ได้มีมาตรการดังนี้ 1) ขอความร่วมมือผู้ประกอบการ โรงงานอุตสาหกรรมในการลดกําลังการผลิต ควบคุมการระบายมลพิษอากาศจากการประกอบกิจการ และขอความร่วมมือโรงงานที่ติดตั้งเครื่องมือหรืออุปกรณ์พิเศษ (CEMS) ที่อยู่นอกพื้นที่บังคับใช้ตามกฎหมายให้เชื่อมต่อข้อมูลรายงานคุณภาพอากาศมายังกรมโรงงานอุตสาหกรรม 2) ตรวจสอบและเฝ้าระวังโรงงานเพื่อป้องกันการเกิดฝุ่นและมลพิษทางอากาศ โดยแผนการตรวจโรงงานประจําปี 2563 เน้นโรงงานที่เคยมีปัญหาข้อร้องเรียนด้านฝุ่นละอองในปีที่ผ่านมา 3) กํากับดูแลให้โรงงานตรวจสอบระบบบําบัดอากาศให้มีประสิทธิภาพ 4) ส่งเสริมให้โรงงานใช้เทคโนโลยีสะอาดให้ความช่วยเหลือด้านเทคนิคในการปรับปรุงกระบวนการเพื่อการลดมลพิษที่ต้นทาง (แหล่งกําเนิด) 5) ประสานขอความร่วมมือกับกองทัพอากาศสํารวจสถานการณ์ฝุ่นละอองขนาดไม่เกิน 2.5 ไมครอน (PM 2.5) โดยใช้เครื่องมือตรวจวัดร่วมกับโดรน
สําหรับมาตรการแก้ไขปัญหาอ้อยไฟไหม้ สํานักงานคณะกรรมการอ้อยและน้ําตาลทราย (สอน.) ได้ออกประกาศคณะกรรมการอ้อยและน้ําตาลทราย เรื่อง หลักเกณฑ์และวิธีการดําเนินการเกี่ยวกับเงินที่หักจากค่าอ้อยไฟไหม้ อ้อยยอดยาว และอ้อยที่มีกาบใบ พ.ศ. 2561 โดยกําหนดให้หักเงินชาวไร่อ้อยที่ส่งอ้อยไฟไหม้ในอัตราตันละ 30 บาท จ่ายคืนให้กับชาวไร่อ้อยที่ตัดอ้อยสดคุณภาพดีเต็มจํานวนโดยคิดแยกเป็นรายโรง และมาตรการปรับเงินสําหรับโรงงานน้ําตาลที่มีอ้อยไฟไหม้เข้าหีบเกินจํานวนที่กําหนด ในอัตราตันละ 12 บาท โดยให้นําเงินส่วนนี้เป็นรายได้ของกองทุนอ้อยและน้ําตาลทรายเพื่อนําไปใช้ในโครงการลดปัญหาอ้อยไฟไหม้ต่อไป นอกจากนี้ได้ประสานความร่วมมือกับผู้ว่าราชการจังหวัด หน่วยงานภาครัฐ สมาคมชาวไร่อ้อย โรงงานน้ําตาล และเกษตรกรชาวไร่อ้อย ในพื้นที่ รณรงค์ไม่ให้เก็บเกี่ยวอ้อยด้วยวิธีการเผาไร่อ้อยก่อนตัดส่งเข้าโรงงานน้ําตาล และประชาสัมพันธ์สร้างความรู้ความเข้าใจกับเกษตรกรชาวไร่อ้อย เรื่อง มาตรการแนวทางแก้ไขปัญหาอ้อยไฟไหม้ และปัญหาของฝุ่น PM 2.5 ที่มาสาเหตุมาจากการเผา
ซึ่งจากรายงานการสํารวจปริมาณอ้อยไฟไหม้ ฤดูการผลิตปี 2562/2563 เมื่อเปรียบเทียบกับฤดูการผลิตปี 2561/2562 ณ วันหีบที่ 50 ของฤดูการผลิต พบว่ามีปริมาณอ้อยไฟไหม้ลดลงถึง 7.43 % โดยอ้อยไฟไหม้ในฤดูการผลิตปี 2562/2563 มีปริมาณ 20,927,473 ตัน จากปริมาณอ้อยเข้าหีบทั้งหมด 42,621,206 ตัน คิดเป็นร้อยละ 49.10 ของปริมาณอ้อยเข้าหีบทั้งหมด
สําหรับมาตรการเกี่ยวกับผู้ประกอบการด้านเหมืองแร่ ขอความร่วมมือสถานประกอบการ 1) ให้ควบคุมการระเบิดให้เป็นไปตามหลักวิชาการเพื่อควบคุมฝุ่นจากการระเบิด 2)ตรวจสอบระบบกําจัดฝุ่นของสถานประกอบการให้ใช้งานได้อย่างมีประสิทธิภาพและเปิดใช้งานอย่างต่อเนื่องตลอดเวลาประกอบการ 3) ฉีดพรมน้ําและปรับปรุงเส้นทางขนส่งในเขตเหมืองแร่เป็นประจําเพื่อลดการสะสมฝุ่น 4) ทําความสะอาดบริเวณพื้นที่สถานประกอบการ ลานเก็บกองแร่และมูลดินทราย เพื่อลดการสะสมของฝุ่นอย่างสม่ําเสมอ 5) ตรวจสอบระบบล้างล้อรถบรรทุกให้ใช้งานได้อย่างมีประสิทธิภาพและให้มีการล้างล้อรถบรรทุก ก่อนออกจากสถานประกอบการทุกครั้ง 6) จัดทําแนวกันชนปลูกต้นไม้โดยรอบสถานประกอบการเพื่อป้องกันฝุ่นจากสถานประกอบการออกไปสู่ภายนอก
“กระทรวงอุตสาหกรรมไม่ได้นิ่งนอนใจกับปัญหาฝุ่นละอองที่เกิดขึ้น และได้เร่งกําชับไปยังหน่วยงานที่เกี่ยวข้องในสังกัดกระทรวงอุตสาหกรรมให้แก้ปัญหาเรื่องนี้อย่างจริงจัง และต้องขอความร่วมมือจากผู้ประกอบกิจการต่างๆ ให้ความร่วมมือกับภาครัฐในการปฏิบัติตามกฎระเบียบและมาตรการอย่างเคร่งครัด และการจัดการปัญหานี้ได้อย่างเป็นรูปธรรม ซึ่งหากพบว่ามีการดําเนินการที่ไม่ถูกต้องตามกฎหมายหรือกฎระเบียบ กระทรวงฯจะดําเนินการขั้นเด็ดขาดทันที เพื่อประโยชน์แก่ส่วนรวม” โฆษกกระทรวงอุตสาหกรรมกล่าว